**AGENȚIA PENTRU PROTECȚIA MEDIULUI ILFOV**

**Nr. iesire: 14994/……………..2024**

**PROIECT**

**DECIZIA ETAPEI DE INCADRARE**  
**Nr. .... din ...........2024**

Ca urmare a solicitării de emitere a acordului de mediu adresate de **DIRECȚIA SILVICA ILFOV, OCOLUL SILVIC SNAGOV,** cu sediul în București, sector 2, șos. Petricani, înregistrată la A.P.M. Ilfov cu nr. 4765/29.01.2024 cu completări ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificarile si completarile ulterioare,

autoritatea competentă pentru protecţia mediului A.P.M. Ilfov decide, ca urmare a consultărilor desfăşurate în cadrul şedinţei **Comisiei de Analiză Tehnică din data de 15.05.2024**, că proiectul “**CONSTRUCŢIE** **DRUM FORESTIER BARBOŞI - prelungire**” propus a fi amplasat in judeţul Ilfov, com. Snagov, nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

1. proiectul nu se incadreaza in prevederile Legii nr. 292/2018, anexa nr. 1;
2. proiectul se incadreaza in prevederile anexei 2 la Legea nr. 292/2018, la punctul **pct. 3, lit.(a);**
3. titularul și A.P.M. Ilfov au mediatizat în presa locală, la sediul Primăriei com. Snagov, cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat.

**II. Motivele pe baza carora s-a stabilit neefectuarea evaluarii adecvate sunt următoarele:**

1. proiectul nu se va implementa intr-o arie naturala protejată sau sit Natura 2000 sau in vecinatatea acestora;
2. proiectul propus nu intra sub incidenta art. 28 din Ordonanta de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei salbatice, cu modificarile si completarile ulterioare. Conform coordonatelor în sistem stereo 1970 ale amplasamentului, terenul pe care sunt propuse lucrările este situat la o distantă de 3,235m de limita Sitului Natura 2000 Grădiștea–Căldărușani–Dridu.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

1. pentru proiectul propus nu este necesară elaborarea S.E.I.C.A., conform adresei nr. 4204/20.05.2024 emisă de A.N. APELE ROMÂNE.

**1. Caracteristicile proiectului:**

***1.1. Descrierea proiectului:***

Investitia este necesară în vederea aplicării cu continuitate a tratamentelor silviculturale, exploatarea produselor lemnoase, aplicarea lucrărilor de îngrijire a arboretelor, protecţia împotriva incendiilor, intervenţii operative în caz de accidente naturale şi recoltarea produselor accesorii, pe o suprafaţă păduroasă de 619 ha, cu un volum total de masă lemnoasă pe picior de 175.391 mc, din care exploatabil şi preexploatabil 72.444 mc, cu o posibilitate anuală la nivel de U.P. de 4.250 mc produse principale şi 562 mc produse secundare.

Prin proiect se propune schimbarea categoriei de folosință actuale a terenului din ”pădure” în ”drum forestier”, în baza art. 84 din Legea nr. 46/2008 (Republicata) - Codul Silvic , care stipulează, ”Construirea *drumurilor forestiere se realizează după schimbarea categoriei de folosință forestieră..*.”. De asemenea, în baza art. 83, alin. 4 din Legea nr. 46/2008 (Republicata) - Codul Silvic , ”*Pentru construirea drumurilor forestiere nu este necesară obținerea autorizației de construire*.”

Drumul proiectat este situat în bazinul hidrografic al pârâului Snagov, afluent de stânga al râului Ialomiţa și se află pe teritoriul judetului Ilfov, pe teritoriul Ocolului Silvic Snagov, U.P. IV Barboși.

Lucrările proiectate au fost prevăzute în cadrul Amenajamentului Silvic al fondului forestier proprietate publică a statului, administrat de Regia Națională a Pădurilor – Romsilva, prin Ocolul Silvic Snagov, Direcția Silvică Ilfov, aprobat prin Ordinul nr. 1983/19.07.2022 emis de către Ministerul Mediului, Apelor și Pădurilor, la Capitolul 10.1 Instalații de transport și anume:

**Instalaţii de transport**

| **Nr.**  **crt.** | **Indicativ drumuri** | **u.a.** | **Denumire drum** | **Lungimea (km )** | | | **Suprafaţa deservită**  **– ha -** | **Volumul exploatabil**  **deservit**  **– m3 -** |
| --- | --- | --- | --- | --- | --- | --- | --- | --- |
| **În fond forestier** | **În afara fondului forestier** | **Total** |
| A. DRUMURI EXISTENTE | | | | | | | | |
| A.1. Drumuri publice | | | | - | - | - | - | - |
| 1 | DP007 | - | Tâncăbeşti-Ghermăneşti-Snagov-Gruiu | 1,4 | 6,1 | 7,5 | 226,80 | 30.954 |
| Total drumuri publice | | | | 1,4 | 6,1 | 7,5 | 226,80 | 30954 |
| A.2. Drumuri forestiere | | | | - | - | - | - | - |
| 2 | FE010 | 187D | Snagov-Barboşi-Valea Teiului | 6,2 | - | 6,2 | 559,88 | 34.082 |
| 3. | FE011 | 188M | Gruianca | 1,2 | - | 1,2 | 0,70 | - |
| 4. | FE012 | 189D | Fundul Sacului | 1,1 | - | 1,1 | 12,75 | - |
| 5. | FE013 | 190D | Popeşti | 1,0 | - | 1,0 | 104,42 | - |
| Total drumuri forestiere | | | | 9,5 | - | 9,5 | 677,75 | 34.082 |
| A.3. Drumuri forestiere necesare | | | | - | - | - | - | - |
| 6. | FN001 | - | - | 2,60 | - | 2,60 | 349,97 | 48.297 |
| 7. | FN002 | - | - | 2,46 | - | 2,46 | 268,95 | 24.147 |
| Total drumuri forestiere necesare | | | | 5,06 | - | 5,06 | 618,92 | 72.444 |
| **TOTAL INSTALAŢII DE TRANSPORT** | | | | 10,9 | 6,1 | 17,0 | 1.523,47 | 137.480 |

Construcția drumului forestier se va realiza pe liniile parcelare existente, linii parcelare care în Planul cadastral de ansamblu, Comuna Snagov, ediția 1990, figurează ca drumuri de exploatare.

Drumul forestier Barboşi prelungire este alcătuit din două tronsoane, tronsoanele 1 şi 2, care se racordează la ramificaţii ale drumului forestier existent Barboşi.

Tronsonul 1 se racordează la punctul final al unei ramificaţii a drumului forestier existent Barboşi, în continuarea acestuia, în apropiere de b.a. 60. După racordare se desfăşoară pe linia parcelară între următoarele borne amenajistice: 60, 70, 82, 98, 106 şi 116, unde are punctul final şi s-a prevăzut o staţie de întoarcere la intersecţia liniilor parcelare dintre u.a. 161 şi u.a. 159 şi u.a. 158. Tronsonul 1 are lungimea de 2.469,65 m.

Tronsonul 2 se racordează la punctul final al axialului drumului forestier existent Barboşi, perpendicular pe acesta, în apropiere de b.a. 34. Are o ramură în dreapta între b.a. 25 şi 34 şi o ramură în stânga între b.a. 34 şi 85. După racordare se desfăşoară pe linia parcelară între următoarele borne amenajistice: 25, 34, 44, 53, 64, 76 şi 85. La cele două capete, în apropierea bornelor amenajistice 25 şi 85 s-au prevăzut staţii de întoarcere. Tronsonul 2 are lungimea de 2.446,42 m.

Sistem constructiv al drumului forestier propus:

* fundație din balast, în grosime totală de 20cm, realizată în două straturi egale, după compactare;
* acoperit cu împietruire simplă din piatră spartă, în grosime totală de 15 cm, după compactare.

Pentru evacuarea apei provenite din ploi au fost prevăzute podeţe tubulare Ø 0,80 m, în număr de 7 buc, cu o lungime de 40 m şi un podeţ tubular Ø 1,00 m, cu o lungime de 5 m.

Podeţele tubulare sunt prevăzute, pentru racordarea cu terasamentele, cu timpane şi cameră de priză cu fundaţia din beton simplu. Timpanele din amonte sunt prevăzute cu aripi evazate pentru captarea apelor, iar cele din aval, cu aripi normale. Între aripi este prevăzut un pereu pentru a evita eroziunea terenului.

Ca lucrări proiectate, prin proiect sunt prevăzute realizarea următoarelor lucrări:

**Amenajarea terenului:**

* Lucrări pregătitoare: 4,916 km

**Lucrări de bază:**

***Terasamente***

* Terasamente de pământ: 6.598 mc
* Şanţuri pământ: 8.518 m

**Sistem rutier**

* Blocaj din bolovani: 1.333 mp
* Strat de fundaţie cu balast: 5.507 mc
* Strat de uzură din piatră spartă: 3.356 mc

**Lucrări accesorii:**

* Accesorii: 4,916 km

**Lucrări de artă:**

- Podeţe tubulare:

- Ø 0,80 m 7 buc 40 m lungime

- Ø 1,00 m 1 buc 5 m lungime

|  |  |  |  |
| --- | --- | --- | --- |
| **Lungimea totală a drumului** :   * din care afectată de deteriorări | | 4,916  4,916 | Km  km |
| **Viteza** : | 10-15 | | km/oră |
| **Pentru declivităţi până la 9 %** : |  | |  |
| * Platformă: | 3,50 | | m |
| * Parte carosabilă: | 2,75 | | m |
| * Acostamente: | 0,375 | | m |
| **Raza minimă de racordare** : | 90/85 | |  |
| **Declivitatea maximă** pentru : |  | |  |
| - transport în plin: | 0,58/1,62 | | % |
| - transport în gol: | 0,94/1,62 | | % |

***1.2. Cumularea cu alte proiecte****:*

Drumul forestier Barboşi propus este în prelungirea drumului forestier existent. „

***1.3. Utilizarea resurselor naturale:***

Nu este cazul.

***1.4. Productia de deseuri:***

Deșeurile generate pe perioada de execuție a drumului forestier vor fi colectate selectiv in spatii special amenajate şi evacuate periodic de pe amplasament în vederea eliminării sau valorificării, dupa caz, pe baza de contracte încheiate cu agenţi economici specializaţi şi autorizaţi.

***1.5. Emisii poluante, zgomot si alte surse de disconfort:***pe perioada executiei lucrărilor emisiile vor consta in principal în praf din activitatea de transport, precum si zgomot rezultat din operatiile de execuție foraje.

Nivelul de zgomot rezultat in perioada de șantier se va încadra in limitele admise pentru functiunea existenta în zonă.

**2. Localizarea proiectului:**

2.1. utilizarea existentă a terenului: folosința actuală a terenului: pădure; folosința propusă prin proiect: drum forestier;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;.

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc. - nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: nu este cazul;

b) natura transfrontalieră a impactului: nu este cazul;

c) mărimea şi complexitatea impactului: redusa;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: impact redus asupra mediului va exista în perioada desfăşurării lucrărilor de execuţie.

**4. Conditiile de realizare a proiectului:**

- Se va respecta Adresa nr. 6053/C.C.B./12.07.2023 emisă de Regia Națională a Pădurilor–ROMSILVA – DIRECȚIA SILVICĂ ILFOV – OCOLUL SILVIC SNAGOV în care se justifică necesitatea și oportunitatea realizarii proiectului, având anexate Fișele tehnice privind schimbarea categoriei de folosință forestieră în scopul construcției drumurilor forestiere Barboși prelungire – Tronsonul 1 și 2.

- Se vor respecta prevederile Legii nr. 46/2008 (Republicata) - Codul Silvic, cu completarile și modificările ulterioare.

- Se vor respecta prevederile Amenajamentului Silvic al fondului forestier proprietate publică a statului, administrat de Regia Națională a Pădurilor – Romsilva, prin Ocolul Silvic Snagov, Direcția Silvică Ilfov, aprobat prin Ordinul nr. 1983/19.07.2022 emis de către Ministerul Mediului, Apelor și Pădurilor.

- Se vor respecta prevederile O.U.G. nr. 195/2005 privind protectia mediului cu modificarile si completarile ulterioare.

- Se vor respecta prevederile Legii Apelor nr. 107/1996, cu modificări și completări ulterioare.

- Legea nr. 121/2019 privind evaluarea și gestionarea zgomotului ambiant.

- Se vor respecta prevederile Legii nr. 61/1991, modificata, privind sanctionarea faptelor de incălcare a unor norme de convietuire sociala, a ordinii si linistii publice.

- Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Se vor respecta prevederile Legii nr. 104/2011, cu completarile si modificarile ulterioare, privind calitatea aerului inconjurator.

- Se vor respecta prevederile Ordinului nr. 756/1997 cu privire la factorul de mediu sol.

- Gospodărirea materialelor de construcţie se va realiza numai în limita terenului deţinut, fără deranjarea vecinătăţilor. Se vor respecta prevederile O.U.G. nr. 92/2021 privind regimul deșeurilor, cu completări și modificări ulterioare.

* Se vor respecta prevederile Ordinului nr. 119/2014 emis de Ministerul Sănătăţii, cu completări şi modificări ulterioare.

- Deşeurile şi materialele rezultate din activitatea de construcţie vor fi obligatoriu îndepărtate din zonă pe baza unui contract încheiat cu un prestator autorizat. Este interzisă depozitarea necontrolată a deşeurilor rezultate.

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora.În cazul unor poluări accidentale se vor lua măsuri pedoameliorative.

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia.

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie.

- Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toata perioada;

- Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94 realizarii lucrărilor;

- Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitatile, frecventa și proportiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* minimizarea activităților generatoare de praf (taiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;

- Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător.

- In cazul apariţiei unor modificari ale caracteristicilor tehnice ale proiectului/condiţiilor stabilite prin prezentul act de reglementare emis de A.P.M. Ilfov, aveti obligatia solicitării şi obţinerii revizuirii acestuia, în situaţia în care nu a fost încă emisă aprobarea de dezvoltare de către Primăria com. Snagov. În caz contrar se va solicita şi obţine un nou act de reglementare.

**Conform prevederilor Legii nr. 292/2018:**

**- anexa 5, art. 43, alin. (3) la finalizarea proiectelor publice si private, care au făcut obiectul procedurii de evaluare a impactului asupra mediului, autoritatea competenta pentru protectia mediului, care a parcurs procedura verifica respectarea prevederilor deciziei etapei de incadrare;**

**- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.**

**După realizarea lucrărilor propuse prin proiect, la punerea în funcțiune a obiectivului se vor respecta prevederile Ord. nr. 1798/2007 pentru aprobarea Procedurii de emitere a autorizatiei de mediu, cu completări și modificări ulterioare.**

Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin.(4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

          Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov se sanctioneaza conform prevederilor legale în vigoare.

           Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.

Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 În conformitate cu prevederile O.U.G. nr. 195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

          Conform prevederilor Legii nr. 292/2018:

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

    -anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

   -art. 18, alin. (13) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu.

In cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. nr. 292/2018, privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**Director Executiv**

**Corina Ecaterina NECULA CIOCHINĂ**

|  |  |  |  |
| --- | --- | --- | --- |
| **Nume și Prenume** | **Funcția** | **Data** | **Semnătura** |
| Avizat: Alin Romeo Ciprian STANCIU | Șef Serviciu A.A.A. | 20.05.2024 |  |
| Întocmit: Simona-Livia CREȚU | Consilier Superior | 20.05.2024 |  |
| Avizat: Eliza BODEA | Sef Serviciu C.F.M. | 20.05.2024 |  |
| Întocmit: Nicolae PARLOG | Consilier asistent | 20.05.2024 |  |